Kergejõustik 1900. aasta suveolümpiamängudel
Kergejõustik 1900. aasta suveolümpiamängudel. Kergejõustikuvõistluste finaalid II suveolümpiamängudel toimusid viiel päeval: 14, 15, 16, 19, ja 22. juulil. Välja jagati 23 komplekti medaleid. Kokku osales võistlustel 117 sportlast 15 riigist. Võistlusaladest, mis on püsinud ka kõigil järgnevatel olümpiamängudel, olid esimest korda kavas 200 m jooks, 400 m tõkkejooks, takistusjooks (2500 m ja 4000 m), mis on hilisematel mängudel kavas 3000 m takistusjooksuna ja vasaraheide. 60 m jooks, 200 m tõkkejooks, 5000 m meeskonnajooks ning paigalt kõrgus-, kaugus- ja kolmikhüpe olid samuti esimest korda võistluste kavas, kuid hiljem on need alad välja langenud.